📜5 เช็กลิสต์อัปเกรดความเป๊ะ!แบบฉบับมือโปร

สวัสดีพาร์ทเนอร์คนเก่งทุกคนค่ะ! การทำงานบริการให้คุณลูกค้าประทับใจนั้น นอกจากฝีมือที่ยอดเยี่ยมแล้ว “ความรอบคอบ” ก็เป็นสิ่งสำคัญที่จะช่วยยกระดับความเป็นมืออาชีพ และที่สำคัญที่สุดคือ ช่วยป้องกันปัญหาและปกป้องตัวพาร์ทเนอร์เอง ด้วยค่ะ

วันนี้เรามี 5 เช็กลิสต์ง่ายๆ ก่อนและระหว่างทำงานมาฝากกันค่ะ

1. “แชะ” ก่อนทำ ปกป้องตัวเองจากข้อกังขา ก่อนเริ่มงานทุกครั้ง ให้สำรวจพื้นที่ หากพบรอยร้าว รอยขีดข่วน หรือจุดที่ชำรุดอยู่แล้ว ต้องถ่ายรูปเก็บไว้เป็นหลักฐานก่อนเริ่มลงมือ เพื่อความสบายใจของทั้งเราและคุณลูกค้า เพื่อเป็นการยืนยันว่ารอยดังกล่าวไม่ได้เกิดจากการทำงานของเรา

2. เก็บตก “มุมอับ” รับรองคุณลูกค้าประทับใจ ก่อนส่งมอบงาน ลองเช็กจุดที่มักถูกมองข้าม เช่น ด้านในลิ้นชักที่เพิ่งเคลียร์ของออก หรือบริเวณด้านบนของตู้เย็น ความใส่ใจในจุดเล็กๆ เหล่านี้คือตัววัดความละเอียดที่ทำให้คุณลูกค้าอยากเรียกใช้บริการซ้ำ

3. แยกน้ำยาให้ชัดเจน ปลอดภัยทั้งเราและคุณลูกค้า ห้ามแบ่งน้ำยาทำความสะอาดใส่ขวดน้ำดื่มโดยเด็ดขาด! หากต้องแบ่งน้ำยา ควรใส่ขวดที่เตรียมไว้เฉพาะและ “ติดป้ายระบุชื่อน้ำยาให้ชัดเจน” ทุกครั้ง เพื่อป้องกันการหยิบผิดที่อาจทำให้พื้นผิวเฟอร์นิเจอร์เสียหาย หรือเกิดอันตรายต่อร่างกาย

4. เซฟพื้นผิวรอบข้าง ก่อนเริ่มลงมือ โดยเฉพาะงานบริการซักเฟอร์นิเจอร์ผ้า ควรใช้วัสดุป้องกันละอองน้ำหรือความชื้นกระเด็นไปโดนพื้นผิวที่ไม่ทนน้ำรอบๆ (เช่น พื้นไม้ลามิเนต หรือวอลเปเปอร์) เพื่อป้องกันความเสียหายที่อาจบานปลาย

5. รองฐานก่อนย้าย บอกลารอยขีดข่วน หากจำเป็นต้องขยับหรือเคลื่อนย้ายเฟอร์นิเจอร์ ห้ามลากไปกับพื้นตรงๆ ควรใช้ผ้ารองขอบตู้ หรือหาอุปกรณ์ช่วยรองฐานก่อนเคลื่อนย้ายเสมอ เพื่อป้องกันพื้นบ้านของคุณลูกค้าเป็นรอย

เพียงทำตาม 5 ข้อนี้ งานของคุณก็จะออกมาสมบูรณ์แบบ ปลอดภัย และไร้ข้อกังขาแน่นอนค่ะ ขอให้สนุกกับการทำงานในทุกๆ วันนะคะ!

ビニート
𝗕𝗲𝗡𝗲𝗮𝘁 เราบริการสุดหัวใจ